ΓΡΑΠΤΗ ΕΡΩΤΗΣΗ P-3390/01

υποβολή: Gerard Collins (UEN) προς την Επιτροπή

(6 Δεκεμβρίου 2001)

Θέμα: Αποτελέσματα της επίσκεψης της Επιτροπής στην Ινδία και το Μπανγκλαντές τον Νοέμβριο 2001

Προτίθεται η Επιτροπή να προβεί σε δήλωση σχετικά με τα αποτελέσματα της πρόσφατης επίσκεψής της στην Ινδία και το Μπανγκλαντές (20-24 Νοεμβρίου 2001) και μπορεί να περιγράψει σε γενικές γραμμές τη μελλοντική στρατηγική που πιστεύει ότι πρέπει να ακολουθηθεί από την ΕΕ με στόχο την περαιτέρω ανάπτυξη εμπορικών, εκπαιδευτικών και πολιτιστικών δεσμών·

Απάντηση του κυρίου Lamy Εξ ονόματος της Επιτροπής

(11 Ιανουαρίου 2002)

Η Επιτροπή, ευχαρίστως θα κάνει αναφορά στο Κοινοβούλιο και θα ανταλλάξει απόψεις με αυτό σχετικά με τις πρόσφατες επισκέψεις του επιτρόπου Lamy στο Μπανγκλαντές και την Ινδία (20-24 Νοεμβρίου 2001), από κοινού με την επίσκεψη του Προέδρου Prodi στην Ινδία, στο πλαίσιο της διάσκεψης κορυφής ΕΕ-Ινδίας (22-23 Νοεμβρίου 2001), εφόσον το επιθυμεί το Κοινοβούλιο.

Ο επίτροπος Lamy επεσκέφθη την Ντάκα, στις 20 και 21 Νοεμβρίου 2001, για να παρευρεθεί σε σεμινάριο που διοργάνωσε η κυβέρνηση του Μπανγκλαντές σχετικά με την πρωτοβουλία Όλα εκτός των όπλων (ΟΕΟ), η οποία επιτρέπει την ατελή ή άνευ ποσοστώσεων πρόσβαση στην αγορά της ΕΕ, όλων των προϊόντων καταγωγής των 49 φτωχότερων χωρών, μεταξύ άλλων, του Μπανγκλαντές. Η επίσκεψη συνέπεσε με την πρώτη συνάντηση της Μικτής Επιτροπής στο πλαίσιο της εταιρικής σχέσης ΕΚ-Μπανγκλαντές και της συμφωνίας συνεργασίας. Πλαισιώθηκε από πολλές επαφές σε επίπεδο κυβέρνησης και βιομηχανίας. Η επίσκεψη επικεντρώθηκε στην ανάγκη διαφοροποίησης των εξαγωγών του Μπανγκλαντές, ώστε η χώρα αυτή να είναι σε θέση να αξιοποιήσει πλήρως τις δυνατότητες που προσφέρει η πρωτοβουλία ΟΕΟ και να ξεπεράσει την αποκλειστική της εξάρτηση από τις εξαγωγές ετοίμων ενδυμάτων. Προς το σκοπό αυτό, η ΕΕ θα παράσχει τεχνική βοήθεια συναφή με το εμπόριο.

Η διάσκεψη κορυφής ΕΕ-Ινδίας (23 Νοεμβρίου) αποτελεί καλή απόδειξη της πλήρους δέσμευσης της ΕΕ και της Ινδίας για την καταπολέμηση της τρομοκρατίας, ειδικότερα, με μια κοινή δήλωση κατά της διεθνούς τρομοκρατίας. Επέτρεψε σε αμφότερες τις πλευρές να εκτιμήσουν τη σημαντική πρόοδο που επετεύχθη από την πρώτη διάσκεψη κορυφής στη Λισσαβόνα:πογραφή συμφωνίας για την Επιστήμη και τη Τεχνολογία, δήλωση οράματος σχετικά με την Τεχνολογία των Πληροφοριών, αποδοχή της μεγάλης προόδου που συνιστά η προσέγγιση των κοινωνιών των πολιτών μας (Στρογγυλή Τράπεζα και δίκτυο Ομάδων Προβληματισμού), έναρξη διαπραγματεύσεων για τελωνειακή συμφωνία και συνομιλιών για τις θαλάσσιες μεταφορές και άλλα ουσιαστικά αποτελέσματα. Η πρόοδος που επετεύχθη στον οικονομικό χώρο ήταν ιδιαίτερα εμφανής κατά το πέρας της Επιχειρηματικής Διάσκεψης Κορυφής η οποίαπέβαλε συστάσεις για την προώθηση των συναλλαγών και των επενδύσεων σε τέσσερις τομείς (επεξεργασία τροφίμων, μηχανοτεχνία, τηλεπικοινωνίες, τεχνολογία των πληροφοριών) στους ηγέτες. Αμφότερες οι πλευρές έκαναν σαφή έκκληση για τηνποστήριξη της ταχείας επέκτασης των συναλλαγών και των επενδύσεων μεταξύ των δύο αγορών. Επίσης, και οι δύο πλευρές σημείωσαν με ικανοποίηση τα αποτελέσματα τηςπουργικής συνάντησης του ΠΟΕ στη Ντόχα.

Στο περιθώριο της διάσκεψης κορυφής που διήρκεσε δύο ημέρες, μια στο Νέο Δελχί και μια στο Hyderabad, ο επίτροπος Lamy πραγματοποίησε πολλαπλές επαφές με εκπροσώπους της κυβέρνησης, του Κοινοβουλίου, των κρατικών αρχών, των ΜΚΟ, των μέσων μαζικής ενημέρωσης και ομάδων προβληματισμού, για να συζητήσει τον τρόπο προώθησης του Αναπτυξιακού Προγράμματος της Ντόχα και να εξασφαλίσει ότι οι αναπτυσσόμενες χώρες, όπως η Ινδία, θα επωφεληθούν από αυτό. Πέραν των δυνατοτήτων ενίσχυσης της συνεργασίας ΕΕ-Ινδίας στον ΠΟΕ, συζητήθηκαν επίσης και οι προοπτικές για την επίλυση διμερών εμπορικών προβλημάτων.

Η επίσκεψη του προέδρου Prodi στο Μουμπάι, στις 22 Νοεμβρίου 2001, ήταν σύντομη, πλην όμως, πλήρης και καρποφόρα. Ο πρόεδρος Prodi είχε την ευκαιρία να συναντήσει εκπροσώπους πολλών τομέων της κοινωνίας του Μουμπάι: επιχειρηματίες, εκπροσώπους της βιομηχανίας και των οικονομικών, λιμενικούς φορείς, δημοσιογράφους, τον διοικητή της Κεντρικής Τράπεζας καθώς και τον διοικητή της Maharashtra.